**Tööleht “Kuidas turvaliselt finantsturul tegutseda?”**

Märts on rahatarkuse kuu. Öeldakse, et tark ei torma. Nii on mõistlik ka enne investeerimist teha eeltööd, et mitte sattuda pettuse ohvriks või leida end kaitsetust olukorrast. Selles e-tunnis saadki teada, kuidas targalt ja turvaliselt finantsturul tegutseda.

**Kasuta töölehte nii:**

* enne videot täida tabel
* otseülekande ajal küsi küsimusi
* peale otseülekannet loe olukordade kirjeldusi ja sõnasta koos pinginaabriga oma seisukoht

**ENNE OTSEÜLEKANDE VAATAMIST TÄIDA TABEL**

Arutage pinginaabriga, milliseid erinevaid investeerimisvõimalusi teate. Seejärel pange need kirja ja märkige tabelisse, kas nendesse investeerimine on kõrge või madala riskiga. Olge valmis ühiseks klassiaruteluks.

| **Kuhu saab raha investeerida?** | **Kõrge riskiga** | **Madala riskiga** |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL LOE OLUKORDADE KIRJELDUSI JA ARUTA PINGINAABRIGA**

Allpool on esitatud kolme olukorra kirjeldus koos ülesandega. Arutage koos pinginaabriga nende olukordade üle. Kasutage iga ülesande juures Finantsinspektisooni hoiatusteadete veebilehte (<https://www.fi.ee/et/hoiatusteated> ) ja turuosaliste registrit (<https://www.fi.ee/et/supervised-entities> ), et uurida ettevõtte tausta kohta.

**Olukorra kirjeldus 1**

Sõber Peeter soovitab Sul investeerida krüptokaevandusse HashFlare. Asi pidavat töötama nii, et teenuseosutaja on pannud püsti krüptovarade kaevandamiseks "farmi" ja Sina sisuliselt rendid kaevandamiseks vajaminevat võimsust. Seejuures mida rohkem rendid, seda rohkem on võimsust ja seda rohkem on võimalik kaevandada. Kogu krüpto, mida õnnestub kaevandada ja mis ületab renditasu, on sisuliselt Sinu tulu. Arvestades krüptovarade kindlat hinnatõusu, on tulu kindlasti garanteeritud. Niiviisi on võimalik üle 100% tulu teenida. Lisaks rääkis sõber Sulle sedagi, et HashFlare´i kaudu teenitud krüptovarad võib koheselt edasi investeerida HashFlare´i omanike poolt asutatud digitaalsesse panka Polybius ja seeläbi oma tulusid tulevikus makstavate dividendide arvelt veelgi suurendada.

**Ülesanne 1**

Arutage pinginaabriga järgmisi küsimusi ja vastake:

1. Kas ja millist infot leidsite Finantsinspektsiooni hoiatusteadetest ja turuosaliste registrist ettevõtte kohta?
2. Kas järgiksite või ei järgiks sõbra Peetri soovitust? Miks?
3. Kas olukorra kirjelduses on midagi sellist, mis teid koheselt ettevaatlikuks muudab?

1. Lugege artiklit: <https://www.err.ee/1608793042/ftx-i-pankrotihaldur-kruptoborsil-polnud-mingit-jarelevalvet> Kas ning kuidas mõjutab teie seisukohta antud artikkel?

**Olukorra kirjeldus 2**

Sõbranna Mari pöördub Sinu poole ja räägib oma viimase aja investeerimisalasest leiust. Nimelt nägi ta internetis GT-Power.trade reklaami. Tegemist on maakleriga, kelle vahendusel on võimalik kaubelda enam kui 5000 erineva aktsiaga, seejuures igasugused vahendustasud puuduvad, kauplemisplatvorm on hõlpsasti hallatav ja üleüldse on kõik väga hästi. Asjaolu, et vahetevahel on kauplemisplatvormilt väljamaksete tegemisega raskusi (vahel võtab aega isegi nädala või kaks), klienditugi on väga aeglane ning GT-Power.trade veebileht enam ei tööta, ei ole oluline. Oluline on see, et kauplemisplatvorm töötab jätkuvalt ning kaubelda on võimalik 24/7.

**Ülesanne 2**

Arutlege pinginaabriga ja vastake küsimustele:

1. Kas ja millist infot leidsite Finantsinspektsiooni hoiatusteadetest ja turuosaliste registrist ettevõtte kohta?
2. Kas investeeriksite sõbranna Mari eeskujul maakleri GT-Power.trade vahendusel või ei? Miks?
3. Kas olukorra kirjelduses on midagi sellist, mis teid koheselt ettevaatlikuks muudab?
4. Lugege artiklit: <https://lounaeestlane.ee/kole-lugu-investeerimiskelmidele-uuratu-summa-andnud-voru-vanamemm-voib-kodust-ilma-jaada/> Kas ning kuidas mõjutab teie seisukohta antud artikkel?

**Olukorra kirjeldus 3**

Kuuled pealt perekonnatuttava Jüri vestlust oma vanematega, kes entusiastlikult räägib Balti kinnisvaraturust ja sellest, kui hea oleks kinnisvarasse vähemalt 15 aasta perspektiiviga investeerida. Jüri sõnutsi ei tähenda kinnisvaraturu hinnakasvust kasu saamine seda, et ise peab maatükke, kortereid, maju jne kokku ostma hakkama, vaid selleks pakub võimalust börsil kaubeldav EfTEN United Property Fund. Fondi valitseb Jüri teadmiste kohaselt Finantsinspektsiooni tegevusluba omav fondivalitseja EfTen Capital AS, ehk et selles mõttes on kõik korras**.**

**Ülesanne 3**

Leidke koos paarilisega info (kasutage veebilehti:<https://eften.ee/fondid/eften-united-property-fund/>, <https://www.fi.ee/et>, <https://nasdaqbaltic.com/et/>, <https://eftenunitedpropertyfund.ee/> ) ja vastake küsimustele:

1. Kas EfTEN Capital AS-i on finantsinspektsiooni tegevusluba?
2. Kas EfTEN Capital AS on EfTEN United Property Fund’i valitseja?
3. Kas EfTEN United Property Fund on börsil kaubeldav fond?
4. Millise fondiga on EfTEN United Property Fund puhul tegemist (ehk mis piirkondadesse ning mis tüüpi kinnisvarasse fondi vara investeeritakse)?